Suriyada “Al-Qoida” jangarilari tomonidan 3 yil avval asirga olingan yaponiyalik jurnalist Dzyumpey Yasuda ozod etildi. Bu haqda Anadolu axborot agentligi xabar berdi. Dzyumpey Yasuda  Foto: Twitter Yaponiya hukumati vakili Yesixide Suganing ma’lum qilishicha, 44 yoshli jurnalist ayni vaqtda Turkiyaning Antakya tumanidagi muhojirlarni qabul qilish byurosida qolmoqda.    “Ayni vaqtda Yaponiya tomonidan ushbu shaxs haqiqatan ham Dzyumpey Yasuda ekanligining tasdiqlanishi kutilmoqda”, deb aytgan Turkiya vakili. Ta’kidlanishicha, jurnalist 2015 yilda Turkiya hududi orqali noqununiy ravishda Suriyaga o‘tgan.    Yasuda Suriyaga 2015 yilda kirib, terrorchilar tomonidan ushlab olingan. Jangarilar uning ozod etilishiga 10 mln dollar so‘rashgan, biroq Yaponiya hukumati bu talabni bajarishdan bosh tortgan.